Pavel Dvořák

PhDr. **Pavel Dvořák** (* 13. máj 1937, Praha – † 21. december 2018) bol slovenský historik, spisovateľ a publicista. Napísal viacero kníh a článkov, v ktorých sa populárnym štýlom venoval hlavne slovenskej histórii.

## Život
V zime 1939/1940 spolu s matkou Martou, herečkou plzenského divadla, a otcom Františkom, technikom a elektrikárom Škodových závodov Plzeň, prišiel do Bratislavy. V roku 1955 maturoval na jedenásťročnej strednej škole na Ulici Červenej armády.

V roku 1959 sa stal redaktorom denníka Pravda. Po promócii na Filozofickej fakulte Univerzity Komenského v Bratislave v odbore história v roku 1960 nastúpil na dvojročnú základnú vojenskú službu v Plaveckom Podhradí a na letiskách v Trenčíne a na Sliači. V rokoch 19631968 bol redaktorom krajovej redakcie Práce v Košiciach. V roku 1966 získal čestné uznanie nakladateľstva Naše vojsko Praha za zbierku poviedok *Farby kaki*. Po návrate do Bratislavy v roku 1968 pôsobil ako redaktor v časopise *Výber*. V roku 1971 prešiel do hudobného vydavateľstva Opus. V rokoch 19741976 bol publicistom v slobodnom povolaní.

V rokoch 19761979 absolvoval študijný pobyt v Historickom ústave SAV v Bratislave a 19801983 v Archeologickom ústave SAV v Nitre. Od roku 1984 bol redaktorom časopisu *Československý voják*. V roku 1990 pôsobil ako redaktor nového denníka *[[Národná obroda]]*. V 90. rokoch sa stal tvárou seriálu s názvom *[[Stopy dávnej minulosti (televízny dokument)|Stopy dávnej minulosti]]* na STV.

Od roku 1991 viedol vydavateľstvo *RAK* (zameriava sa najmä na historizujúcu literatúru faktu, prezentovanie prameňov k dejinám Slovenska a Slovákov, memoárovú literatúru a pod.), ktoré založil v Budmericiach kde aj žil, pôsobil a kde je aj pochovaný.

Prvou manželkou Pavla Dvořáka bola spisovateľka Helena Dvořáková (* 1943), ktorá napísala známy román *Fúkni do púpavy*, druhou historička Daniela Dvořáková (* 1965).

## Dielo
* 1967 – *Máte radi Matušku?* (spolu s Petrom Brázdom, Evou Horáčkovou a Aloisom Čulíkom)
* 1969 – *Ľudia roku [[1968]] (Malý Výber)* (zošrotované v r. 1970)
* 1969 – *Poď sa so mnou hrať (leporelo – aj v češtine, maďarčine a lužickej srbčine)*
* 1970 – *Svet nahoty (Malý Výber)* (zošrotované v r. 1970)
* 1974 – *Odkryté dejiny I. (Dávnoveké Slovensko)*
* 1975 – *Odkryté dejiny II. (Staré Slovensko)*
* 1978 – *Odkryté dejiny III. (Predveká Bratislava)*
* 1980 – *Odkryté dejiny IV. (Prví ľudia v Československu)*
* 1983 – *Hriešnikov návrat*
* 1983 – *Lovci mamutov a tí druhí*
* 1984 – *Odkryté dějiny (První lidé na území Československa)*
* 1985 – *Zázrak obilného zrnka*
* 1992 – *Môj prvý atlas*
* 1992 – *Bratislava-Podhradie (Svedectvo pohľadníc)* (s L. Ševcom)
* 1992 – *Rošáda (filmová poviedka)*
* 1993 a 1995 – *Zlatá kniha Bratislavy*
* 1993 – *Podivný barón (Kniha o nevšednom osude baróna Emila Friedricha Johannesa Hoenninga O´Carroll)*
* 1994 – *Kto zabil Viliama Žingora? (Cisár, deväť prezidentov a jeden ľudský osud)*
* 1999 – *Krvavá grófka* (s Karolom Kállayom)
* 1999 – *Farby kaki (Prečo som sa nestal spisovateľom)*
* 1993 – *Zlatá kniha Bratislavy*
* 2002 – *Stopy dávnej minulosti 1 (Slovensko v praveku)*
* 2003 – *Stopy dávnej minulosti 2 (Slovensko v staroveku)*
* 2004 – *Stopy dávnej minulosti 3 (Zrod národa)*
* 2005 – *Stopy dávnej minulosti 4 (Slovensko v Uhorskom kráľovstve)*
* 2006 – *Prvá kniha o Bratislave*
* 2006 – *Pictoria (Najstaršie dejiny Slovenska v reči obrazov)*
* 2007 – *Druhá kniha o Bratislave*
* 2009 – *Stopy dávnej minulosti 5 (Slovensko v stredoveku)*
* 2010 – *Tretia kniha o Bratislave*
* 2011 – *Štvrtá kniha o Bratislave*
* 2012 – *Piata kniha o Bratislave*
* 2013 – *Stopy dávnej minulosti 6 (Slovensko v stredoveku. Čas cudzích kráľov)*
* 2014 – *Stopy dávnej minulosti 7 (Slovensko na konci stredoveku)*
* 2016 – *Stopy dávnej minulosti 8 (Slovensko v čase tureckých vojen. Smrť sultána Sulejmana)*
* 2018 – *Stopy dávnej minulosti 9 (Posledný Turek. Stavovské povstanie a koniec osmanských vojen)*

### Dokumentárne TV programy
* 2× *Svätoplukova ríša* (1980)
* 20× *Múzeum života* (1982)
* 56× *[[Stopy dávnej minulosti (televízny dokument)|Stopy dávnej minulosti]]* (1993)
* 9× *Putovanie storočiami s Pavlom Dvořákom* (2000)
* *Veľké jasovské dobrodružstvo* (2005)
* *Hľadanie príbehu* (2007)
* 29× *Hľadanie stratených svetov* (2011)

## Ocenenia
* 1994: Cena SAV za popularizáciu vedy
* 1994: Medzinárodná Cena Egona Ervína Kischa za knihu *Zlatá kniha Bratislavy*
* 1997: Krištáľové krídlo v kategórii publicistika a literatúra
* 2000: Medzinárodná Cena Egona Ervína Kischa za knihu *Krvavá grófka*
* 2001: Cena Pražského knižného veľtrhu za knihu *Krvavá grófka*, najkrajšiu knihu ilustrovanú fotografiami
* 2002: Cena za najkrajšiu knihu sveta za rok 2001 (UNESCO award for the most beautiful book in the world), udelená nemeckou komisiou UNESCO v spolupráci s nadáciou Stiftung Buchkunst na knižnom veľtrhu v Lipsku za knihu *Kronika anonymného notára kráľa Bela : Gesta Hungarorum*, na vydaní ktorej sa podieľal historik Vincent Múcska (kniha bola ako jediná vybratá spomedzi 749 titulov z 31 krajín celého sveta)
* 2002: Cena Ministerstva kultúry SR – Najkrajšie knihy Slovenska 2002 za knihu *Stopy dávnej minulosti 1. : Slovensko v praveku*
* 2006: Cena Ministerstva kultúry SR – Najkrajšie knihy Slovenska 2006 za knihu *Prvá kniha o Bratislave*
* 2007: Pribinov kríž II. triedy za významné zásluhy o kultúrny rozvoj Slovenskej republiky

## Referencie

## Literatúra
* 
* 

## Iné projekty

## Externé odkazy
* 
* Zoznam diel Pavla Dvořáka v súbornom katalógu Slovenskej národnej knižnice
* Vydavateľstvo Rak
* Portrét Pavla Dvořáka na TA3 (2015)
* Pavel Dvořák dal dejinám ľahkosť príbehu – rozhovor v denníku *Pravda* (2017)

Kategória:Osobnosti z Prahy
Kategória:Slovenskí historici
Kategória:Slovenskí publicisti
Kategória:Slovenskí spisovatelia
Kategória:Slovenské osobnosti českého pôvodu
Kategória:Držitelia Krištáľového krídla
Kategória:Laureáti Pribinovho kríža II. triedy
Kategória:Absolventi Filozofickej fakulty Univerzity Komenského v Bratislave